### 7.52. Αντιστάθμιση

Η εντολή Μετατόπιση… μετατοπίζει το περιεχόμενο της ενεργής στρώσης. Ο,τιδήποτε μετατοπισμένο έξω από τα όρια στρώσης περικόπτεται. Αυτή η εντολή εμφανίζει έναν διάλογο που επιτρέπει τον καθορισμό της μετατόπισης της στρώσης και πώς θα γεμίσει ο χώρος που αφέθηκε κενός με τη μετατόπιση. Μπορεί να χρησιμοποιηθεί για τη δημιουργία μοτίβων πλακιδίων.

| Σημείωση
Αυτή η εντολή λειτουργεί μόνο σε μία στρώση.

#### 7.52.1. Ενεργοποίηση της εντολής

- Μπορείτε να προσπελάσετε αυτήν την εντολή από το κύριο μενού επιλέγοντας Στρώση → Μετασχηματισμός → Μετατόπιση….

- Μπορείτε επίσης να χρησιμοποιήσετε τη συντόμευση πληκτρολογίου Shift+Ctrl+O.

#### 7.52.2. Επιλογές της «Αντιστάθμισης»

Σχήμα 16.112. Ο διάλογος «αντιστάθμιση»

Προεπιλογές, Προεπισκόπηση, Διαίρεση προβολής

  Αυτές οι επιλογές είναι κοινές σε διαλόγους βασισμένους στο GEGL. Παρακαλούμε, δείτε Τμήμα 2, «Κοινά χαρακτηριστικά».

Αντιστάθμιση
  X, Y

    Με αυτές τις δύο τιμές, καθορίζετε πόσο μακριά πρέπει να μετατοπιστεί το περιεχόμενο της στρώσης στην οριζόντια (X) και κάθετη (Y) κατεύθυνση.

    Μπορείτε να εισάγετε τις μετατοπίσεις στα πλαίσια κειμένου. Οι θετικές τιμές μετακινούν τη στρώση στα δεξιά και κάτω. Η προεπιλεγμένη μονάδα είναι εικονοστοιχεία, αλλά μπορείτε να επιλέξετε μια διαφορετική μονάδα μέτρησης με το πτυσσόμενο μενού. Μια μονάδα «%» είναι μερικές φορές χρήσιμη.

    Μπορείτε, επίσης, με πάτημα και μεταφορά στον καμβά να μετακινήσετε τη στρώση.

  Κατά πλάτος/2, ύψος/2

    Με αυτό το κουμπί, μπορείτε αυτόματα να ορίσετε τις αντισταθμίσεις Χ και Υ έτσι ώστε τα περιεχόμενα να μετατοπίζονται κατά μισό ακριβώς πλάτος και μισό ύψος της εικόνας.

  Κατά πλάτος/2

    Το ίδιο όπως παραπάνω, αλλά μόνο η μετατόπιση X ορίζεται ακριβώς στο μισό του πλάτους της εικόνας.

  Κατά ύψος/2

    Το ίδιο όπως παραπάνω, αλλά μόνο η μετατόπιση Y ορίζεται ακριβώς στο μισό ύψος της εικόνας.

Συμπεριφορά ακμής

  Μπορείτε να καθορίσετε έναν από τους τρεις τρόπους επεξεργασίας των περιοχών που αφήνονται κενές όταν τα περιεχόμενα της στρώσης μετατοπίζονται:

  - Αναδίπλωση γύρω: Ο κενός χώρος στη μια πλευρά της στρώσης γεμίζεται με ένα μέρος της στρώσης που μετατοπίζεται έξω από την άλλη πλευρά, έτσι κανένα περιεχόμενο δεν χάνεται.

  - Γέμισμα με χρώμα παρασκηνίου: Ο κενός χώρος γεμίζεται με το χρώμα παρασκηνίου, που εμφανίζεται στην περιοχή χρώματος της εργαλειοθήκης.

  - Δημιουργία διαφανούς: Ο κενός χώρος γίνεται διαφανής. Εάν η στρώση δεν έχει κανάλι άλφα, αυτή η επιλογή είναι απενεργοποιημένη.

#### 7.52.3. Παραδείγματα

Σχήμα 16.113. Χρησιμοποιώντας «Μετατόπιση» μαζί με «Συμπεριφορά ακμής»

Αρχική εικόνα

Y = -40, Συμπεριφορά ακμής = Αναδίπλωση

Y = -40, Συμπεριφορά ακμής = Γέμισμα με χρώμα παρασκηνίου

Y = -40, Συμπεριφορά ακμής = Κάντε διαφανές

Σχήμα 16.114. Επαναλαμβανόμενο μοτίβο

Αρχική εικόνα

Το Παράθυρο διαλόγου στρώσεων της αρχικής εικόνας

Συμπεριφορά ακμής = Αναδίπλωση, Μετατόπιση = Κατά πλάτος/2, ύψος/2

Δημιουργία επαναλαμβανόμενου μοτίβου μέσω του φίλτρου Πλακίδιο

7.51. Ελεύθερη περιστροφή |  | 7.53. Μέγεθος ορίου στρώσης

Report a bug in GIMP Αναφορά σφάλματος τεκμηρίωσης