### 4.5. Αιώρηση

Το υπομενού Αιώρηση αποτελείται από εντολές για τη μετατροπή μιας επιλογής σε «αιωρούμενη επιλογή».

Μια αιωρούμενη επιλογή (μερικές φορές λέγεται και «αιωρούμενη στρώση») είναι ένας τύπος προσωρινής στρώσης που είναι παρόμοιος στη λειτουργία με την κανονική στρώση, εκτός από το ότι πριν μπορέσετε να συνεχίσετε την εργασία σε οποιεσδήποτε άλλες στρώσεις στην εικόνα, μια αιωρούμενη στρώση πρέπει να αγκυρωθεί. Δηλαδή, πρέπει να την συνδέσετε με μια κανονική (μη αιωρούμενη) στρώση, συνήθως την αρχική στρώση (αυτή που ήταν πριν ενεργή), ή να την μετατρέψετε σε νέα στρώση.

| Σημαντικό
Δεν μπορείτε να εκτελέσετε καμιά λειτουργία σε άλλες στρώσεις, ενώ η εικόνα έχει μια αιωρούμενη επιλογή!

Μπορείτε να χρησιμοποιήσετε ποικίλες λειτουργίες για να αλλάξετε τα δεδομένα εικόνας στην αιωρούμενη επιλογή. Εκεί μπορεί να υπάρχει μόνο μια αιωρούμενη επιλογή σε εικόνα τη φορά.

| Υπόδειξη
Εάν εμφανίσετε το όριο στρώσης χρησιμοποιώντας την εντολή Εμφάνιση ορίου στρώσης, ίσως έχετε δυσκολία επιλογής της ακριβούς περιοχής της εικόνας που θέλετε σε μια στρώση. Για να αποφύγετε αυτό το πρόβλημα, μπορείτε να κάνετε μια ορθογώνια επιλογή, μετασχηματίζοντας την σε αιωρούμενη επιλογή και αγκυρώνοντας την σε μια νέα στρώση. Έπειτα απλά αφαιρέστε την αρχική στρώση.

#### 4.5.1. Ενεργοποίηση του υπομενού

Μπορείτε να προσπελάσετε αυτό το υπομενού από το κύριο μενού μέσα από Επιλογή → Αιώρηση.

#### 4.5.2. Περιεχόμενα του υπομενού «Αιώρηση»

Οι εντολές του υπομενού «Αιώρηση» περιγράφονται παρακάτω.

Αποκοπή και αιώρηση

  Η εντολή «Αποκοπή και αιώρηση» αποκόπτει την επιλογή εικόνας από τη στρώση και τη μετατρέπει σε αιωρούμενη επιλογή.

  Ενεργοποίηση της εντολής

  - Μπορείτε να προσπελάσετε αυτήν την εντολή από το κύριο μενού μέσα από Επιλογή → Αιώρηση.

  - Μπορείτε επίσης να χρησιμοποιήσετε τη συντόμευση πληκτρολογίου Shift+Ctrl+L.

Αντιγραφή και αιώρηση

  Η εντολή «Αντιγραφή και αιώρηση» αντιγράφει την επιλογή εικόνας από τη στρώση και τη μετατρέπει σε αιωρούμενη επιλογή.

  Ενεργοποίηση της εντολής

  - Μπορείτε να προσπελάσετε αυτήν την εντολή από το κύριο μενού μέσω της επιλογής Επιλογή → Αιώρηση → Αντιγραφή και αιώρηση.

#### 4.5.3. Δημιουργία αιωρούμενης επιλογής αυτόματα

Μερικές λειτουργίες εικόνας δημιουργούν μια αιωρούμενη επιλογή αυτόματα:

- Οι λειτουργίες «Επικόλλησης» Επικόλληση μήμης (Buffer), Επικόλληση μνήμης (buffer) επί τόπου, Επικόλληση μνήμης (buffer) στην επιλογή, Επικόλληση μνήμης (buffer) στην επιλογή επί τόπου, Επικόλληση ως αιωρούμενα δεδομένα, ή Επικόλληση ως αιωρούμενα δεδομένα επί τόπου, ή Επικόλληση ως αιωρούμενα δεδομένα στην επιλογή, ή Επικόλληση ως αιωρούμενα δεδομένα στην επιλογή επί τόπου, δημιουργούν επίσης μια αιωρούμενη επιλογή.

- Επιπλέον, όλα τα εργαλεία μετασχηματισμού: Ενοποιημένος μετασχηματισμός, Περιστροφή, Κλίμακα, Διάτμηση, Αναστροφή, Προοπτική, 3Δ μετασχηματισμός και Χειρισμός μετασχηματισμού, δημιουργούν μια αιωρούμενη επιλογή όταν χρησιμοποιούνται σε μια επιλογή και αντί σε στρώση. Όταν η λειτουργία Επίδραση είναι Μετασχηματισμός στρώσης και υπάρχει ήδη μια επιλογή, αυτά τα εργαλεία μετασχηματίζουν την επιλογή και δημιουργούν μια αιωρούμενη επιλογή με το αποτέλεσμα. Εάν δεν υπάρχει επιλογή, μετασχηματίζουν την τρέχουσα στρώση και δεν δημιουργούν μια αιωρούμενη επιλογή. (Εάν η λειτουργία Επίδραση είναι Μετασχηματισμός επιλογής, δεν δημιουργούν επίσης μια αιωρούμενη επιλογή.)

- Με πάτημα και σύρσιμο επιλογής ενώ πατάτε τα πλήκτρα Ctrl+Alt, ή τα πλήκτρα Shift+Alt (δείτε Τμήμα 2.1, «Μετακίνηση ή αλλαγή μεγέθους επιλογής») δημιουργείτε επίσης αυτόματα μια αιωρούμενη επιλογή.

#### 4.5.4. Αγκίστρωση αιωρούμενης επιλογής

Μπορείτε να αγκιστρώσετε μια αιωρούμενη επιλογή με ποικίλους τρόπους:

- Μπορείτε να αγκιστρώσετε την αιωρούμενη επιλογή στην τρέχουσα στρώση από την οποία κατάγεται η επιλογή. Για να το κάνετε αυτό, κλικ οπουδήποτε στην εικόνα εκτός από την αιωρούμενη επιλογή. Αυτό αναμιγνύει την αιωρούμενη επιλογή με την τρέχουσα στρώση.

- Χησιμοποιήστε την εντολή Αγκύρωση στρώσης (Ctrl+H).

- Πατώντας το πλήκτρο αγκύρωσης του Παραθύρου διαλόγου στρώσεων, αυτό εμφανίζεται όταν δημιουργείται η αιωρούμενη επιλογή, αντί για το προεπιλεγμένο εικονίδιο συγχώνευσης στρώσεων.

- Χρησιμοποιήστε την εντολή Σε νέα στρώση ( Shift+Ctrl+N) για να μετατρέψετε την αιωρούμενη επιλογή σε μια νεα δημιουργημένη στρώση.

4.4. Αντιστροφή |  | 4.6. Κατά χρώμα

Report a bug in GIMP Αναφορά σφάλματος τεκμηρίωσης