### 5.30. Εξαγωγή εικόνας ως JPEG 2000 codestream

#### 5.30.1. Επισκόπηση

Η μορφή JPEG 2000 αναπτύχθηκε για να διαδεχθεί το JPEG. Υποστηρίζει συμπίεση με απώλειες και συμπίεση χωρίς απώλειες, καθώς και εικόνες υψηλού δυναμικού εύρους. Το GIMP διαθέτει επίσης έναν εξαγωγέα για την αποθήκευση μιας εικόνας JPEG 2000 μέσα σε ένα περιέκτη HEIF.

Σχήμα 15.78. Ο διάλογος εξαγωγής JPEG codestream Export

#### 5.30.2. Επιλογές

Συμπίεση ICT

  Όταν είναι επιλεγμένο, θα χρησιμοποιηθεί συμπίεση ICT (Μη αναστρέψιμος μετασχηματισμός χρώματος) αντί για RCT (αναστρέψιμος μετασχηματισμός χρώματος). Η ICT μπορεί να προκαλέσει σφάλματα στρογγυλοποίησης, πράγμα που σημαίνει ότι είναι με απώλειες, σε αντίθεση με την RCT.

Εξαγωγή ως CMYK

  Εάν έχετε αντιστοιχίσει στην εικόνα σας μια κατατομή (προφίλ) CMYK ως κατατομή προσομοίωσης εκτύπωσης, μπορείτε να ελέγξετε αυτήν τη ρύθμιση για να εξαγάγετε την εικόνα σας χρησιμοποιώντας αυτήν την κατατομή CMYK. Αυτό απαιτείται μερικές φορές όταν η εικόνα σας εκτυπώνεται επαγγελματικά. Η εταιρεία εκτύπωσης θα σας ενημερώσει εάν χρειάζεται.

  Εάν αυτή η ρύθμιση είναι απενεργοποιημένη, δεν έχετε ορίσει ακόμη κατατομή (προφίλ) προεπισκόπησης εκτύπωσης για αυτήν την εικόνα. Ανατρέξτε στην ενότητα αντιστοίχιση μιας Κατατομής προεπισκόπησης εκτύπωσης.

  Το όνομα της κατατομής CMYK που έχει αντιστοιχιστεί σε αυτήν την εικόνα θα εμφανίζεται κάτω από αυτήν τη ρύθμιση.

Αριθμός αναλύσεων

  Ορίστε αυτήν την επιλογή στον αριθμό των αναλύσεων που θέλετε να αποθηκευτούν στην εικόνα σας. Αυτό προσθέτει εικόνες μειωμένου μεγέθους για ταχύτερη φόρτωση.

Σειρά προόδου

  Αυτό καθορίζει τον τρόπο οργάνωσης των δεδομένων εικόνας στη ροή κώδικα JPEG 2000, επιτρέποντάς σας να δώσετε προτεραιότητα στην προοδευτική προβολή με βάση την ποιότητα, την ανάλυση ή το στοιχείο. Τα γράμματα αντιπροσωπεύουν τα Layer (Στρώση), Resolution (Ανάλυση), Component (Στοιχείο), Position (Θέση).

  LRCP

    Η προεπιλογή. Εμφανίζει πρώτα τα επίπεδα ποιότητας, μετά την ανάλυση, έπειτα τα στοιχεία και, τέλος, τις χωρικές θέσεις (καλό για σταδιακή αύξηση της ποιότητας).

  RLCP

    Εμφανίζει όλα τα δεδομένα για τη χαμηλότερη ανάλυση, στη συνέχεια προσθέτει στρώσεις και μετά μετακινείται στο επόμενο επίπεδο ανάλυσης.

  PCRL

    Εμφανίζει πρώτα τα πλακίδια πλήρους ανάλυσης και στη συνέχεια γεμίζει τις στρώσεις, κάτι που είναι καλό για γρήγορη προεπισκόπηση.

  RPCL

    Εστιάζει πρώτα στις χωρικές λεπτομέρειες μέσα σε ένα πλακίδιο.

  CPRL

    Εστιάζει στα πλήρη δεδομένα για ένα στοιχείο πριν προχωρήσει στο επόμενο.

Κατατομή (προφίλ) συμμόρφωσης

  Επιλέξτε την κατατομή (προφίλ) συμμόρφωσης που απαιτείται για την εικόνα σας.

  Τυπική κατατομή (προφίλ)

    Η προεπιλογή συμμορφώνεται με τη βασική τυπική λειτουργικότητα για εικόνες JPEG 2000.

  Κινηματογράφος2K (24 FPS)

    Δημιουργεί μια ροή κώδικα συμβατή με τις προδιαγραφές ψηφιακού κινηματογράφου για περιεχόμενο ανάλυσης 2K στα 24 FPS.

  Κινηματογράφος2K (48 FPS)

    Δημιουργεί μια ροή κώδικα συμβατή με τις προδιαγραφές ψηφιακού κινηματογράφου για περιεχόμενο ανάλυσης 2K στα 48 FPS.

  Κινηματογράφος4K (24 FPS)

    Δημιουργεί μια ροή κώδικα συμβατή με τις προδιαγραφές ψηφιακού κινηματογράφου για περιεχόμενο ανάλυσης 4K στα 24 FPS.

5.29. Εξαγωγή εικόνας ως εικονίδιο των Microsoft Windows |  | 5.31. Εξαγωγή εικόνας ως JPEG 2000

Report a bug in GIMP Αναφορά σφάλματος τεκμηρίωσης