### 6.37. Ιδιότητες εικόνας

Η εντολή «Ιδιότητες εικόνας» ανοίγει ένα παράθυρο που δείχνει πολλές διαφορετικές πληροφορίες για την εικόνα.

#### 6.37.1. Ενεργοποίηση της εντολής

- Μπορείτε να προσπελάσετε αυτήν την εντολή από το κύριο μενού μέσω της επιλογής Εικόνα → Ιδιότητες εικόνας.

- Μπορείτε επίσης να χρησιμοποιήσετε τη συντόμευση πληκτρολογίου Alt+Επιστροφή.

#### 6.37.2. Επιλογές

Το παράθυρο ιδιοτήτων διαιρείται σε τρεις καρτέλες.

##### 6.37.2.1. Καρτέλα «Ιδιότητες»

Σχήμα 16.82. Καρτέλα «Ιδιότητες»

Μέγεθος σε εικονοστοιχεία

  Δείχνει το ύψος και πλάτος της εικόνας σε εικονοστοιχεία, δηλαδή, το φυσικό μέγεθος της εικόνας.

Μέγεθος εκτύπωσης

  Δείχνει το μέγεθος που η εικόνα θα έχει όταν εκτυπωθεί, στις τρέχουσες μονάδες. Αυτό είναι το λογικό μέγεθος της εικόνας. Εξαρτάται από το φυσικό μέγεθος της εικόνας και την ανάλυση της οθόνης.

Ανάλυση

  Εμφανίζει την ανάλυση της εκτύπωσης της εικόνας.

  | Σημείωση
  Η προεπιλεγμένη μονάδα ανάλυσης που χρησιμοποιείται μπορεί να εξαρτάται από τον τύπο της εικόνας που εισαγάγατε. Είναι γνωστό ότι οι εικόνες PNG που έχουν καθορισμένη ανάλυση εισάγονται με τη μονάδα να έχει οριστεί σε μετρική, που σημαίνει ότι στην περίπτωση αυτή θα δείτε εδώ εικονοστοιχεία/mm. Δείτε επίσης το Τμήμα 6.23, «Μέγεθος εκτύπωσης».

Χρωματικός χώρος

  Δείχνει τον χρωματικό χώρο της εικόνας.

Aκρίβεια

  Εμφανίζει την ακρίβεια της κωδικοποίησης της εικόνας.

  Δείτε επίσης το Τμήμα 6.7, «Υπομενού «Κωδικοποίηση»».

Όνομα αρχείου

  Διαδρομή και όνομα αρχείου που περιέχει την εικόνα.

Μέγεθος αρχείου

  Μέγεθος του αρχείου που περιέχει την εικόνα.

Τύπος αρχείου

  Μορφή του αρχείου που περιέχει την εικόνα.

Μέγεθος στη μνήμη

  Η κατανάλωση RAM της φορτωμένης εικόνας συμπεριλαμβάνοντας το ημερολόγιο της εικόνας. Αυτή η πληροφορία προβάλλεται επίσης στο παράθυρο της εικόνας. Το μέγεθος είναι ολότελα διαφορετικό από το μέγεθος του αρχείου στο δίσκο. Αυτό συμβαίνει γιατί η προβαλλόμενη εικόνα αποσυμπιέζεται και επειδή το GIMP κρατά ένα αντίγραφο της εικόνας στη μνήμη για τις αναιρέσεις.

Βήματα αναίρεσης

  Ο αριθμός των ενεργειών που έχετε εκτελέσει στην εικόνα και μπορούν να αναιρεθούν. Μπορείτε να τις δείτε στο διάλογο Ιστορικό αναιρέσεων.

Βήματα ακύρωσης αναίρεσης

  Ο αριθμός των ενεργειών που αναιρέσατε και μπορείτε να ακυρώσετε.

Αριθμός εικονοστοιχείων, Αριθμός στρώσεων, Αριθμός καναλιών, Αριθμός μονοπατιών

  Καλά μετρημένα!

##### 6.37.2.2. Η καρτέλα «Χρωματική κατατομή»

Αυτή η καρτέλα περιέχει το όνομα της χρωματικής κατατομής της εικόνας που είναι φορτωμένη στο GIMP. Προκαθορισμένο είναι η ενσωματωμένη κατατομή «sRGB».

##### 6.37.2.3. Καρτέλα «Σχόλια»

Αυτή η καρτέλα σας επιτρέπει να προβάλλετε και να επεξεργαστείτε ένα σχόλιο για την εικόνα.

6.36. Ρύθμιση του πλέγματος… |  | 6.38. Υπομενού «Μεταδεδομένα»

Report a bug in GIMP Αναφορά σφάλματος τεκμηρίωσης