### 6.25. Περικοπή εικόνας

Μπορείτε να περικόψετε την εικόνα με δύο τρόπους:

- Περικοπή στην επιλογή

- Περικοπή στο περιεχόμενο

#### 6.25.1. Περικοπή στην επιλογή

Η εντολή Περικοπή στην επιλογή περικόπτει την εικόνα στα όρια της επιλογής αφαιρώντας κάθε λουρίδα στις άκρες, των οποίων τα περιεχόμενα είναι πλήρως ανεπίλεκτα. Οι περιοχές που είναι μερικώς επιλεγμένες (π.χ. με απάλυνση) δεν είναι περικομμένες. Εάν η επιλογή έχει απαλυνθεί, η περικοπή εκτελείται στο εξωτερικό όριο της περιοχής που έχει απαλυνθεί. Εάν δεν υπάρχει επιλογή για την εικόνα, η είσοδος του μενού είναι απενεργοποιημένη.

| Σημείωση
Αυτή η εντολή περικόπτει όλες τις στρώσεις της εικόνας. Για περικοπή μόνο της ενεργής στρώσης, χρησιμοποιήστε την εντολή Περικοπή στην επιλογή από το μενού στρώσεων.

Μπορείτε να προσπελάσετε αυτή την εντολή από το κύριο μενού Εικόνα → Περικοπή στην επιλογή.

#### 6.25.2. Περικοπή στο περιεχόμενο

Η εντολή Περικοπή στο περιεχόμενο αφαιρεί τα όρια από μια εικόνα. Ψάχνει στις στρώσεις για τη μεγαλύτερη δυνατή περιοχή περιθωρίου που έχει όλη το ίδιο χρώμα και στη συνέχεια περικόπτει αυτή την περιοχή από την εικόνα, σαν να είχατε χρησιμοποιήσει το εργαλείο Περικοπή.

Σχήμα 16.67. Παράδειγμα «Περικοπής στο περιεχόμενο»

Αρχική εικόνα.

Αυτή η εικόνα αποτελείται από τρεις στρώσεις. Μία με κόκκινο τετράγωνο, μία με πράσινο τετράγωνο και μία με κίτρινο παρασκήνιο. Η πράσινη στρώση είναι η ενεργή.

Προκύπτουσα εικόνα.

Η «Περικοπή στο περιεχόμενο» έχει περικόψει την εικόνα στα εξωτερικά όρια της πράσινης και της κόκκινης στρώσης. Μόνο το τμήμα της κίτρινης στρώσης μέσα στην κοκκινοπράσινη περιοχή έχει διατηρηθεί.

Μπορείτε να προσπελάσετε αυτήν την εντολή από το κύριο μενού μέσω της επιλογής Εικόνα → Περικοπή στο περιεχόμενο.

6.24. Κλίμακα εικόνας |  | 6.26. Κομμάτιασμα χρησιμοποιώντας οδηγούς

Report a bug in GIMP Αναφορά σφάλματος τεκμηρίωσης