### 5.54. Εξαγωγή εικόνας ως WebP

#### 5.54.1. Επισκόπηση

Σχήμα 15.95. Ο διάλογος εξαγωγής WebP

#### 5.54.2. Επιλογές

Τύπος προέλευσης

  Αυτό επιλέγει τον τύπο της εικόνας που προσπαθείτε να εξαγάγετε. Πιθανώς, αυτό θα σας βοηθήσει να αποφασίσετε τον καλύτερο τρόπο συμπίεσης της εικόνας.

  Οι επιλογές είναι: Προεπιλογή, Εικόνα για ψηφιακές φωτογραφίες, όπως πορτρέτα ή εσωτερικές λήψεις, Φωτογραφία για εξωτερική φωτογραφία με φυσικό φωτισμό, Σχέδιο για σχέδιο με το χέρι ή γραμμή, με λεπτομέρειες υψηλής αντίθεσης, Εικονίδιο για πολύχρωμες εικόνες μικρού μεγέθους και Κείμενο για εικόνες που περιέχουν κυρίως κείμενο.

Χωρίς απώλειες

  Όταν επιλεγεί, η εικόνα θα αποθηκευτεί με τρόπο που διατηρεί την αρχική ποιότητα. Αυτό απενεργοποιεί τις ρυθμίσεις Ποιότητα εικόνας και Ποιότητα άλφα. Όταν δεν είναι επιλεγμένο, η εικόνα θα αποθηκευτεί με βάση τις παρακάτω ρυθμίσεις ποιότητας, γεγονός που μπορεί να προκαλέσει κάποια απώλεια ποιότητας, αλλά με καλύτερη αναλογία συμπίεσης. Αυτή είναι η προεπιλογή.

Ποιότητα εικόνας, Ποιότητα άλφα

  Αυτές οι ρυθμίσεις καθορίζουν σε ποια ποιότητα θα αποθηκευτεί η εικόνα. Μια υψηλότερη ποιότητα εικόνας συνήθως σημαίνει μεγαλύτερο μέγεθος αρχείου. Όταν το μέγεθος αρχείου είναι σημαντικό, μπορείτε να ελέγξετε εάν μια χαμηλότερη ποιότητα εξακολουθεί να είναι αρκετά καλή για τους σκοπούς σας.

Χρήση ευκρινούς YUV

  Όταν είναι επιλεγμένο, χρησιμοποιείται μια πιο ευκρινής και ακριβής μέθοδος μετατροπής RGB σε YUV για την εξαγωγή της εικόνας. Αυτό μπορεί να διατηρήσει καλύτερα τις λεπτές λεπτομέρειες όπως οι λεπτές γραμμές στην τελική εικόνα. Η ρύθμιση αυτής της επιλογής μπορεί να αυξήσει τον χρόνο εξαγωγής για μια εικόνα και είναι διαθέσιμη μόνο όταν δεν είναι επιλεγμένο το Χωρίς απώλειες.

Αποθήκευση κίνησης

  Όταν ενεργοποιηθεί, θα δημιουργηθεί μια κινούμενη εικόνα, όπου κάθε στρώση είναι ένα ξεχωριστό πλαίσιο στην κινούμενη εικόνα.

  Όταν εργάζεστε σε μια κινούμενη εικόνα, το όνομα της στρώσης μπορεί να χρησιμοποιηθεί για τον καθορισμό ορισμένων παραμέτρων. Για περισσότερες λεπτομέρειες, ανατρέξτε στην ενότητα εξαγωγή κινούμενων εικόνων.

Μεταδεδομένα (επεξεργασία)

  Μπορείτε να πατήσετε στον σύνδεσμο «(επεξεργασία)» για να ανοίξετε τον επεξεργαστή μεταδεδομένων, για να αλλάξετε ή να προσθέσετε τυχόν μεταδεδομένα που θέλετε να συμπεριληφθούν στην εικόνα. Σημείωση: θα πρέπει επίσης να ενεργοποιήσετε τις σχετικές επιλογές αποθήκευσης μεταδεδομένων που αναφέρονται παρακάτω.

  Οι ρυθμίσεις μεταδεδομένων στο παράθυρο διαλόγου εξαγωγής υπερισχύουν των προεπιλεγμένων τιμών που έχουν οριστεί στις Προτιμήσεις εξαγωγής μεταδεδομένων.

Αποθήκευση δεδομένων Exif

  Όταν ενεργοποιηθεί αυτή η επιλογή, τα μεταδεδομένα EXIF θα αποθηκευτούν στην εξαγόμενη εικόνα.

Αποθήκευση δεδομένων IPTC

  Όταν ενεργοποιηθεί αυτή η επιλογή, τα μεταδεδομένα IPTC θα αποθηκευτούν στην εξαγόμενη εικόνα.

Αποθήκευση δεδομένων XMP

  Όταν ενεργοποιηθεί αυτή η επιλογή, τα μεταδεδομένα XMP θα αποθηκευτούν στην εξαγόμενη εικόνα.

Αποθήκευση κατατομής (προφίλ) χρώματος

  Με ενεργοποιημένη αυτήν την επιλογή, η χρωματική κατατομή (προφίλ) θα αποθηκευτεί στην εξαγόμενη εικόνα.

Αποθήκευση μικρογραφίας

  Όταν αυτή η επιλογή είναι ενεργοποιημένη, μια μικρογραφία θα αποθηκευτεί στην εξαγόμενη εικόνα ως μέρος των μεταδεδομένων EXIF. Αυτό θα προκαλέσει επίσης την αποθήκευση ορισμένων ετικετών EXIF, ακόμα και αν έχετε απενεργοποιήσει την αποθήκευση μεταδεδομένων EXIF.

5.53. Εξαγωγή εικόνας ως Playstation TIM |  | 5.55. Εξαγωγή εικόνας ως X BitMap

Report a bug in GIMP Αναφορά σφάλματος τεκμηρίωσης