### 5.6. Εξαγωγή εικόνας ως ASCII Art

#### 5.6.1. Επισκόπηση

Σχήμα 15.62. Ο διάλογος εξαγωγής ASCII Art

Πρόκειται για μια παλιά μορφή που δείχνει την ηλικία της σε ορισμένους από τους υποστηριζόμενους τύπους εξαγωγής. Εξάγει την εικόνα χρησιμοποιώντας τους εκτυπώσιμους χαρακτήρες του πίνακα ASCII, ο οποίος αποτελείται κυρίως από αλφαριθμητικούς χαρακτήρες και σημεία στίξης.

Για κάθε ομάδα εικονοστοιχείων χρησιμοποιεί το χαρακτήρα που μοιάζει περισσότερο με το σχήμα και τη φωτεινότητα της εικόνας. Για περισσότερες πληροφορίες, ανατρέξτε στην ενότητα ASCII Art.

#### 5.6.2. Επιλογές

Μορφή

  Ο τύπος του αρχείου «κειμένου» που πρέπει να δημιουργηθεί και να περιέχει το ASCII Art.

  Αρχείο κειμένου

    Αυτό το εξάγει ως αρχείο απλού κειμένου.

  Καθαρό html

    Αυτό το εξάγει ως αρχείο html που μπορεί να ανοιχτεί στον περιηγητή σας.

  Netscape html

    Αυτό το εξάγει ως αρχείο html σε μορφή Netscape (προκάτοχος του Mozilla Firefox). Μπορείτε να το ανοίξετε στο πρόγραμμα περιήγησής σας. Σε σύγκριση με το Καθαρό html, αυτό έχει μαύρο παρασκήνιο αντί για λευκό.

  HTML <IMG ALT=ετικέτα

    Αυτό το εξάγει ως την παράμετρο «alt» (για εναλλακτικό κείμενο) μιας ετικέτας html «img» (εικόνα), η οποία μπορεί να χρησιμοποιηθεί σε html.

  Για more/less

    Αυτό το εξάγει σε μορφή που μπορεί να χρησιμοποιηθεί για την εμφάνιση τεκμηρίωσης στην οθόνη σας από τη γραμμή εντολών, όπως υποστηρίζεται από τα προγράμματα Linux more και less.

  Ακολουθίες διαφυγής ANSI

    Αυτό το εξάγει ως ακολουθίες διαφυγής ANSI, οι οποίες μπορούν να χρησιμοποιηθούν από ορισμένους εκτυπωτές.

  HP laser jet - Μικρή γραμματοσειρά A4

    Αυτό το εξάγει ως αρχείο που μπορεί να εκτυπωθεί σε HP laser jet χρησιμοποιώντας χαρτί A4 με μικρή γραμματοσειρά.

  HP laser jet - μεγάλη γραμματοσειρά A4

    Αυτό το εξάγει ως αρχείο που μπορεί να εκτυπωθεί σε HP laser jet χρησιμοποιώντας χαρτί A4 με μεγάλη γραμματοσειρά.

  Για σύνδεση σε κανάλι IRC

    Αυτό το εξάγει ως αρχείο που μπορεί να ανακατευθυνθεί σε ένα κανάλι IRC.

  Για σύνδεση σε κανάλι IRC II

    Αυτό το εξάγει ως αρχείο που μπορεί να ανακατευθυνθεί σε ένα κανάλι IRC. Χρησιμοποιεί διαφορετική μορφή από αυτήν που αναφέρθηκε παραπάνω.

  Για συμπερίληψη σε μια σελίδα εγχειριδίου

    Αυτό το εξάγει ως αρχείο που μπορεί να συμπεριληφθεί σε μια λεγόμενη σελίδα εγχειριδίου, η οποία είναι μια μορφή που χρησιμοποιείται για την εμφάνιση τεκμηρίωσης.

5.5. Εξαγωγή μορφών αρχείου |  | 5.7. Εξαγωγή εικόνας ως κινούμενος δρομέας Microsoft Windows

Report a bug in GIMP Αναφορά σφάλματος τεκμηρίωσης