### 3.10. Επικόλληση ως

Αυτή η εντολή επικολλά τα περιεχόμενα του προχείρου. Φυσικά, πρέπει να χρησιμοποιήσετε την εντολή «Αντιγραφή» πριν, έτσι ώστε να έχετε κάτι στο πρόχειρο.

Δεν υπάρχει τρόπος να αδειάσετε το πρόχειρο.

Το υπομενού προσφέρει διάφορους τρόπους για να επικολλήσετε τα περιεχόμενα του προχείρου:

- Τμήμα 3.10.1, «Επικόλληση ως μοναδικής στρώσης»

- Τμήμα 3.10.2, «Επικόλληση ως μοναδικής στρώσης επί τόπου»

- Τμήμα 3.10.3, «Επικόλληση ως νέας εικόνας»

- Τμήμα 3.10.4, «Επικόλληση ως αιωρούμενα δεδομένα»

- Τμήμα 3.10.5, «Επικόλληση ως αιωρούμενα δεδομένα επί τόπου»

- Τμήμα 3.10.6, «Επικόλληση ως αιωρούμενα δεδομένα στην επιλογή»

- Τμήμα 3.10.7, «Επικόλληση ως αιωρούμενα δεδομένα στην επιλογή στη θέση τους»

- Τμήμα 3.10.8, «Επικόλληση ως νέου πινέλου»

- Τμήμα 3.10.9, «Επικόλληση ως νέο μοτίβο»

#### 3.10.1. Επικόλληση ως μοναδικής στρώσης

Η εντολή Επικόλληση ως μοναδικής στρώσης δημιουργεί μια νέα στρώση στην ενεργή εικόνα και επικολλά τα περιεχόμενα του προχείρου σε αυτή.

Εάν τα δεδομένα δεν είναι μορφής ορθογωνίου ή τετραγώνου, οποιεσδήποτε περιοχές δεν επεκτείνονται στις άκρες του καμβά, αλλά αφήνονται διαφανείς (αυτόματη δημιουργία καναλιού άλφα). Φυσικά, πρέπει να αντιγράψετε την επιλογή σας πριν χρησιμοποιήσετε αυτήν την εντολή.

##### 3.10.1.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως μοναδικής στρώσης.

#### 3.10.2. Επικόλληση ως μοναδικής στρώσης επί τόπου

Η εντολή Επικόλληση ως μοναδικής στρώσης επί τόπου δημιουργεί μια νέα στρώση στην ενεργή εικόνα και επικολλά τα περιεχόμενα του προχείρου στις ακριβείς συντεταγμένες από τις οποίες αντιγράφηκαν αρχικά τα περιεχόμενα.

Αυτό το γνώρισμα είναι διαθέσιμο και για το κανονικό πρόχειρο και για τις επώνυμες ενδιάμεσες μνήμες.

##### 3.10.2.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως μοναδικής στρώσης επί τόπου.

#### 3.10.3. Επικόλληση ως νέας εικόνας

Η εντολή Επικόλληση ως νέα εικόνα δημιουργεί μια νέα εικόνα και επικολλά τα δεδομένα εικόνας από το πρόχειρο σε αυτή. Εάν τα δεδομένα δεν είναι ορθογώνια ή τετράγωνα στο σχήμα, κάθε περιοχή έξω από την επιλογή αφήνεται διαφανής (δημιουργείται αυτόματα κανάλι άλφα). Φυσικά, πρέπει να αντιγράψετε την επιλογή σας πριν χρησιμοποιήσετε αυτήν την εντολή, έτσι ώστε να πάρετε μια εικόνα με τις ίδιες διαστάσεις όπως η επιλογή.

Αυτή η επιλογή έχει την ίδια επενέργεια όπως η εντολή Αρχείο → Δημιουργία → Από πρόχειρο.

##### 3.10.3.1. Ενεργοποίηση της εντολής

- Μπορείτε να προσπελάσετε αυτήν την εντολή από το κύριο μενού επιλέγοντας Επεξεργασία → Επικόλληση ως → Επικόλληση ως νέας εικόνας.

- Μπορείτε επίσης να χρησιμοποιήσετε τη συντόμευση πληκτρολογίου Shift+Ctrl+V .

#### 3.10.4. Επικόλληση ως αιωρούμενα δεδομένα

Η εντολή Επικόλληση ως αιωρούμενα δεδομένα δημιουργεί μια αιωρούμενη επιλογή στην ενεργή εικόνα και επικολλά τα περιεχόμενα του προχείρου σε αυτήν.

Εάν τα δεδομένα δεν είναι μορφής ορθογωνίου ή τετραγώνου, οποιεσδήποτε περιοχές δεν επεκτείνονται στις άκρες του καμβά, αλλά αφήνονται διαφανείς (αυτόματη δημιουργία καναλιού άλφα). Φυσικά, πρέπει να αντιγράψετε την επιλογή σας πριν χρησιμοποιήσετε αυτήν την εντολή.

| Σημείωση
Μπορείτε να έχετε μόνο μία αιωρούμενη επιλογή οποτεδήποτε. Δεν μπορείτε να δουλέψετε σε οποιαδήποτε άλλη στρώση, ενώ υπάρχει αιωρούμενη επιλογή· πρέπει να την αγκυρώσετε ή να την αφαιρέσετε.

##### 3.10.4.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως αιωρούμενα δεδομένα.

#### 3.10.5. Επικόλληση ως αιωρούμενα δεδομένα επί τόπου

Η εντολή Επικόλληση ως αιωρούμενα δεδομένα στη θέση τους δημιουργεί μια αιωρούμενη επιλογή στην ενεργή εικόνα και επικολλά τα περιεχόμενα του προχείρου σε αυτήν στην ακριβή θέση από την οποία αντιγράφηκαν αρχικά τα περιεχόμενα.

Εάν τα δεδομένα δεν είναι μορφής ορθογωνίου ή τετραγώνου, οποιεσδήποτε περιοχές δεν επεκτείνονται στις άκρες του καμβά, αλλά αφήνονται διαφανείς (αυτόματη δημιουργία καναλιού άλφα). Φυσικά, πρέπει να αντιγράψετε την επιλογή σας πριν χρησιμοποιήσετε αυτήν την εντολή.

| Σημείωση
Μπορείτε να έχετε μόνο μία αιωρούμενη επιλογή οποτεδήποτε. Δεν μπορείτε να δουλέψετε σε οποιαδήποτε άλλη στρώση, ενώ υπάρχει αιωρούμενη επιλογή· πρέπει να την αγκυρώσετε ή να την αφαιρέσετε.

##### 3.10.5.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως αιωρούμενα δεδομένα στη θέση τους.

#### 3.10.6. Επικόλληση ως αιωρούμενα δεδομένα στην επιλογή

Η εντολή Επικόλληση ως αιωρούμενα δεδομένα στην επιλογή αντικαθιστά τα περιεχόμενα της τρέχουσας επιλογής με τα περιεχόμενα του πρόχειρου και την μετατρέπει σε αιωρούμενη επιλογή.

Τα δεδομένα του προχείρου έχουν περικοπεί από την επιλογή, αλλά τα δεδομένα εικόνας που περιέχει μπορούν να μετακινηθούν, εάν εκτείνονται εκτός της επιλογής.

Εάν δεν υπάρχει επιλογή, η εντολή «Επικόλληση ως αιωρούμενα δεδομένα στην επιλογή» τοποθετεί τα δεδομένα από το πρόχειρο στο κέντρο του καμβά, όπως κάνει η εντολή «Επικόλληση».

| Σημείωση
Μπορείτε να έχετε μόνο μία αιωρούμενη επιλογή οποτεδήποτε. Δεν μπορείτε να δουλέψετε σε οποιαδήποτε άλλη στρώση, ενώ υπάρχει αιωρούμενη επιλογή· πρέπει να την αγκυρώσετε ή να την αφαιρέσετε.

##### 3.10.6.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως αιωρούμενα δεδομένα στην επιλογή.

#### 3.10.7. Επικόλληση ως αιωρούμενα δεδομένα στην επιλογή στη θέση τους

Η εντολή Επικόλληση ως αιωρούμενα δεδομένα στην επιλογή στη θέση τους αντικαθιστά τα περιεχόμενα της τρέχουσας επιλογής με τα περιεχόμενα του πρόχειρου, στις ακριβείς συντεταγμένες από τις οποίες αντιγράφηκαν αρχικά τα περιεχόμενα, και την μετατρέπει σε αιωρούμενη επιλογή.

Τα δεδομένα του προχείρου έχουν περικοπεί από την επιλογή, αλλά τα δεδομένα εικόνας που περιέχει μπορούν να μετακινηθούν, εάν εκτείνονται εκτός της επιλογής.

Εάν δεν υπάρχει επιλογή, η εντολή «Επικόλληση ως αιωρούμενα δεδομένα στην επιλογή στη θέση τους» τοποθετεί τα δεδομένα από το πρόχειρο στο κέντρο του καμβά, όπως κάνει η εντολή «Επικόλληση».

| Σημείωση
Μπορείτε να έχετε μόνο μία αιωρούμενη επιλογή οποτεδήποτε. Δεν μπορείτε να δουλέψετε σε οποιαδήποτε άλλη στρώση, ενώ υπάρχει αιωρούμενη επιλογή· πρέπει να την αγκυρώσετε ή να την αφαιρέσετε.

##### 3.10.7.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως αιωρούμενα δεδομένα στην επιλογή στη θέση τους.

#### 3.10.8. Επικόλληση ως νέου πινέλου

Αυτή η εντολή ανοίγει ένα παράθυρο διαλόγου που σας επιτρέπει να ονομάσετε το νέο πινέλο. Το πινέλο εμφανίζεται στο διάλογο πινέλων.

##### 3.10.8.1. Επιλογές

Σχήμα 16.8. Ο διάλογος «Νέο πινέλο»

Όνομα πινέλου

  Όνομα πινέλου είναι το όνομα που θα είναι στο διάλογο «Πινέλα».

Όνομα αρχείου

  Το νέο πινέλο αποθηκεύεται ως όνομα αρχείου (με επέκταση `.gbr`) στον προσωπικό σας φάκελο `brushes`.

Διάκενο

  Διάκενο: Όταν το πινέλο σχεδιάζει μια γραμμή, στην πραγματικότητα εντυπώνει το εικονίδιο πινέλου επανειλημμένα. Εάν οι εντυπώσεις του πινέλου είναι πολύ κοντά, παίρνετε την εντύπωση συμπαγούς γραμμής.

##### 3.10.8.2. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως νέο πινέλο….

#### 3.10.9. Επικόλληση ως νέο μοτίβο

Αυτή η εντολή ανοίγει ένα παράθυρο διαλόγου που σας επιτρέπει να ονομάσετε το νέο σας μοτίβο. Το μοτίβο εμφανίζεται στο Διάλογο μοτίβων.

##### 3.10.9.1. Επιλογές

Σχήμα 16.9. Ο διάλογος «Νέο μοτίβο»

Όνομα μοτίβου

  Όνομα μοτίβου είναι το όνομα που θα είναι στον διάλογο μοτίβων.

Όνομα αρχείου

  Το νέο μοτίβο αποθηκεύεται ως Όνομα αρχείου (με επέκταση `.pat`) στον προσωπικό σας κατάλογο `patterns`.

##### 3.10.9.2. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Επεξεργασία → Επικόλληση ως → Επικόλληση ως νέο μοτίβο….

3.9. Επικόλληση επί τόπου |  | 3.11. Μνήμη

Report a bug in GIMP Αναφορά σφάλματος τεκμηρίωσης