## 3. Φίλτρα θόλωσης

### 3.1. Εισαγωγή

Τα φίλτρα θόλωσης θολώνουν εικόνες, ή μέρη τους, με ποικίλους τρόπους. Εάν υπάρχει μια επιλογή, μόνο τα επιλεγμένα μέρη της εικόνας θα θολωθούν. Εκεί όμως, ίσως υπάρξει κάποια διαρροή χρωμάτων από την αθόλωτη περιοχή στη θολωμένη περιοχή.

Αυτή η κατηγορία περιγράφει τα ακόλουθα φίλτρα:

- Τμήμα 3.2, «Θόλωση φακού»

- Τμήμα 3.3, «Θόλωση Gauss»

- Τμήμα 3.4, «Θόλωση φακού»

- Τμήμα 3.5, «Θόλωση μέσης καμπυλότητας»

- Τμήμα 3.6, «Διάμεση θόλωση»

- Τμήμα 3.7, «Εικονοστοιχείωση»

- Τμήμα 3.8, «Επιλεκτική θόλωση Gauss»

- Τμήμα 3.9, «Μεταβλητή θόλωση»

- Τμήμα 3.10, «Θόλωση κυκλικής κίνησης»

- Τμήμα 3.11, «Θόλωση γραμμικής κίνησης»

- Τμήμα 3.12, «Θόλωση κίνησης εστίασης»

- Τμήμα 3.13, «Θόλωση παράθεσης»

Σχήμα 17.2. Αρχική εικόνα

Για να σας βοηθήσουμε να επιλέξετε αυτό που χρειάζεστε, θα σας δείξουμε τι κάνουν ορισμένα από τα φίλτρα όταν εφαρμόζονται στην εικόνα που φαίνεται παραπάνω. Αυτά είναι, φυσικά, μόνο παραδείγματα: τα περισσότερα φίλτρα έχουν ρυθμίσεις που σας επιτρέπουν να αλλάξετε το μέγεθος ή τον τύπο της θόλωσης.

Σχήμα 17.3. Θόλωση Gauss

Το πιο συχνά χρησιμοποιούμενο φίλτρο θόλωσης είναι η θόλωση Γκάους. Μην αφήσετε τη λέξη «Γκάους» να σας μπερδέψει: αυτό το φίλτρο είναι το πιο βασικό είδος θόλωσης. Σας επιτρέπει να δημιουργήσετε μια έντονη θόλωση σε σχετικά σύντομο χρονικό διάστημα.

Σχήμα 17.4. Εικονοστοιχείωση

Το φίλτρο εικονοστοιχείωσης παράγει το γνωστό εφέ «Αβραάμ Λίνκολν» μετατρέποντας την εικόνα σε ένα σύνολο μεγάλων τετράγωνων εικονοστοιχείων. (Το φίλτρο Ελαιοποίηση, στην καλλιτεχνική ομάδα φίλτρων, έχει ένα παρόμοιο αποτέλεσμα, αλλά με ακανόνιστες σταγόνες αντί για τέλεια τετράγωνα εικονοστοιχεία.)

| Σημείωση
Μπορείτε να βρείτε μια ωραία εξήγηση του εφέ Αβραάμ Λίνκολν στο [BACH04]. Θα δείτε ένα πίνακα του Σαλβαντόρ Ντάλι «Γιορταστικοί στοχασμοί στη Μεσόγειο θάλασσα» να μετατρέπεται σε ένα πορτρέτο του Αβραάμ Λίνκολν, όταν το κοιτάτε από απόσταση.

Σχήμα 17.5. Επιλεκτική θόλωση Gauss

Το φίλτρο επιλεκτικής θόλωσης Γκάους σας επιτρέπει να ορίσετε ένα κατώφλι έτσι ώστε μόνο εικονοστοιχεία που είναι παρόμοια μεταξύ τους να θολώνονται μαζί. Είναι συχνά χρήσιμο ως εργαλείο για μείωση δημιουργίας κόκκων σε φωτογραφίες χωρίς θόλωση απότομων ακμών. (Στο παράδειγμα, σημειώστε ότι η δημιουργία κόκκων του παρασκηνίου μειώθηκε.) Η εφαρμογή είναι πολύ πιο αργή από τη θόλωση Γκάους, αν και, έτσι δεν θα πρέπει να τη χρησιμοποιήσετε, εκτός και πραγματικά χρειάζεστε την επιλεκτικότητα.

Σχήμα 17.6. Θόλωση κυκλικής κίνησης

Το φίλτρο θόλωσης κυκλικής κίνησης θολώνει σε ακτινική κατεύθυνση γύρω από κέντρο που μπορείτε να ορίσετε.

Σχήμα 17.7. Θόλωση γραμμικής κίνησης

Το φίλτρο θόλωσης γραμμικής κίνησης θολώνει σε γραμμική κατεύθυνση που μπορείτε να ορίσετε.

Σχήμα 17.8. Θόλωση κίνησης εστίασης

Το φίλτρο θόλωσης εστιακής κίνησης θολώνει σε ακτινική κατεύθυνση γύρω από κέντρο που μπορείτε να ορίσετε, ενώ ταυτόχρονα μεγεθύνεται πιο μακριά από το κέντρο.

Τελικά, το φίλτρο θόλωση παράθεσης είναι στην πραγματικότητα το ίδιο πράμα όπως η θόλωση Γκάους, εκτός από το ότι αναδιπλώνει γύρω από τα άκρα μιας εικόνας για να σας βοηθήσει να μειώσετε τα εφέ άκρης, όταν δημιουργείτε ένα μοτίβο παραθέτοντας πολλαπλά αντίγραφα της εικόνας δίπλα-δίπλα.

2. Κοινά χαρακτηριστικά |  | 3.2. Θόλωση φακού

Report a bug in GIMP Αναφορά σφάλματος τεκμηρίωσης