### 14.22. Οδοντωτό

#### 14.22.1. Επισκόπηση

Σχήμα 17.393. Παράδειγμα φίλτρου οδοντωτού

Αρχική εικόνα

Εφαρμόστηκε το φίλτρο

Αυτό το φίλτρο θα μετατρέψει την εικόνα σας σε ένα οδοντωτό παζλ. Οι άκρες δεν είναι εξομαλυμένες, έτσι λίγη εξομάλυνση συχνά τα κάνει να φαίνονται καλύτερα (δηλαδή, θόλωση Γκάους με ακτίνα 1,0).

| Υπόδειξη
Εάν θέλετε να μπορείτε εύκολα να διαλέγετε ατομικές περιοχές με κομμάτια παζλ, αποδώστε το οδοντωτό μοτίβο σε μια ξεχωριστή στρώση γεμάτη με συμπαγές λευκό και ορίστε την κατάσταση στρώσης σε πολλαπλή. Μπορείτε έπειτα να διαλέξετε τα κομμάτια του παζλ χρησιμοποιώντας το εργαλείο μαγικό ραβδί (ασαφής επιλογή) στη νέα οδοντωτή στρώση.

| Σημείωση
Εάν η εικόνα βρίσκεται σε λειτουργία κλίμακας του γκρι ή σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 14.22.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Σχεδίαση → Μοτίβο → Οδοντωτό….

#### 14.22.3. Επιλογές

Σχήμα 17.394. Επιλογές φίλτρου «οδοντωτού»

Αριθμός παραθέσεων

  Πόσες παραθέσεις κατά μήκος της εικόνας υπάρχουν, οριζόντια και κάθετα.

Άκρες λοξότμησης
  Πλάτος ανάμειξης

    Το ρυθμιστικό πλάτους ανάμειξης ελέγχει την κλίση των άκρων των κομματιών του παζλ (ένα σκληρό ξύλινο παζλ θα απαιτούσε χαμηλή τιμή πλάτους ανάμειξης και ένα μαλακό χαρτόνι θα απαιτούσε υψηλότερη τιμή).

  Τονισμός

    Το ρυθμιστικό τονισμού ελέγχει τη δύναμη του τονισμού που θα εμφανιστεί στις άκρες κάθε κομματιού. Μπορείτε να το συγκρίνετε με τη "στιλπνότητα" κατασκευής του υλικού του παζλ. Το πλάτος τονισμού είναι σχετικό με το πλάτος λοξότμησης. Ως πρόχειρος κανόνας, όσο περισσότερα κομμάτια προσθέτετε στο παζλ, τόσο χαμηλότερες τιμές λοξότμησης και τονισμού θα πρέπει να χρησιμοποιήσετε και αντίστροφα. Οι προεπιλεγμένες τιμές είναι κατάλληλες για μια εικόνα 500×500 εικονοστοιχεία.

Οδοντωτή τεχνοτροπία

  Μπορείτε να επιλέξετε ανάμεσα σε δύο τύπους παζλ: Τετράγωνο και Καμπύλο.

  Τετράγωνο

    Τότε παίρνετε κομμάτια κατασκευασμένα με ευθείες γραμμές.

  Καμπύλο

    Τότε παίρνετε κομμάτια κατασκευασμένα με καμπύλες.

14.21. Πλέγμα (παλιό) |  | 14.23. Qbist

Report a bug in GIMP Αναφορά σφάλματος τεκμηρίωσης