## Κεφάλαιο 16. Μενού

## 1. Εισαγωγή στα μενού

Υπάρχουν πολλά μέρη στο GIMP όπου μπορείτε να βρείτε μενού. Ο σκοπός αυτού του κεφαλαίου είναι να εξηγήσει όλες τις εντολές που είναι προσβάσιμες από το κύριο μενού στο επάνω μέρος του παραθύρου του GIMP και το κύριο μενού που λαμβάνετε δεξιοπατώντας στον καμβά. Όλα τα μενού περιβάλλοντος και οι καταχωρήσεις μενού για άλλα παράθυρα διαλόγου περιγράφονται αλλού στα κεφάλαια που περιγράφουν τους ίδιους τους διαλόγους.

### 1.1. Το κύριο μενού

Το κύριο μενού σε λειτουργία πολλαπλών παραθύρων.

| Σημείωση
Το κύριο μενού μπορεί να περιέχει πρόσθετες καταχωρίσεις εάν έχετε προσθέσει σενάρια ή πρόσθετα .

### 1.2. Μενού περιεχομένου

Εάν δεξιοπατήσετε σε συγκεκριμένα τμήματα της διεπαφής του GIMP, ανοίγει ένα «μενού περιβάλλοντος», που επιτρέπει την πρόσβαση σε πρόσθετες εντολές που σχετίζονται με το σημείο που πατήσατε. Μερικές θέσεις όπου μπορείτε να προσπελάσετε τα μενού περιβάλλοντος είναι:

- Δεξιοπατώντας στο παράθυρο εικόνας εμφανίζεται το κύριο μενού. Αυτό είναι χρήσιμο, όταν δουλεύετε σε κατάσταση πλήρους οθόνης, χωρίς γραμμή μενού.

- Δεξιοπατώντας σε μια στρώση στον Διάλογο στρώσεων, ή σε ένα κανάλι στο Διάλογο καναλιών εμφανίζονται λειτουργίες για την επιλεγμένη στρώση ή κανάλι.

- Δεξιοπατώντας στην κύρια γραμμή μενού έχει το ίδιο αποτέλεσμα όπως το αριστερό πάτημα.

- Δεξιοπατώντας στη γραμμή τίτλου εμφανίζονται λειτουργίες που δεν ανήκουν στο GIMP, αλλά στο πρόγραμμα διαχειριστή παραθύρου του υπολογιστή σας.

### 1.3. Μενού καρτελών

Το «Μενού καρτελών» δεν σχετίζεται με το κύριο μενού, αλλά αναφέρεται εδώ για λόγους πληρότητας:

Κάθε προσαρτήσιμος διάλογος περιέχει ένα πλήκτρο μενού καρτέλας . Πατώντας αυτό το πλήκτρο μενού ανοίγει ένα ειδικό μενού με λειτουργίες σχετικές με τις καρτέλες, με μια είσοδο στην κορυφή που ανοίγει το μενού περιβάλλοντος του διαλόγου.

Σχήμα 16.1. Ένας προσαρτήσιμος διάλογος.

Το μενού καρτελών.

Δείτε Τμήμα 2.3.2, «Μενού καρτελών» για να μάθετε περισσότερα για τα μενού καρτελών.

7.10. Διάλογος συντομεύσεων πληκτρολογίου |  | 2. Το μενού «Αρχείο»

Report a bug in GIMP Αναφορά σφάλματος τεκμηρίωσης