### 5.4. Επιλογέας χρώματος

Το εργαλείο επιλογέα χρώματος χρησιμοποιείται για επιλογή χρώματος σε οποιαδήποτε ανοιχτή εικόνα στην οθόνη σας. Πατώντας σε σημείο στην εικόνα, μπορείτε να αλλάξετε το ενεργό χρώμα σε αυτό που βρίσκεται κάτω από τον δείκτη. Από προεπιλογή, το εργαλείο λειτουργεί στην ενεργή στρώση, αλλά η επιλογή Συγχωνευμένο δείγμα σάς επιτρέπει να επιλέξετε το χρώμα ως σύνθετο από όλες τις ορατές στρώσεις. Χρησιμοποιούνται μόνο τα χρώματα σε ορατές στρώσεις. Ανοίγει ένα παράθυρο Πληροφορίες επιλογής χρώματος όταν πατάτε στην εικόνα.

#### 5.4.1. Ενεργοποίηση του εργαλείου

Υπάρχουν διαφορετικές δυνατότητες για να ενεργοποιήσετε το εργαλείο:

- Από το κύριο μενού: Εργαλεία → Επιλογέας χρώματος.

- Πατώντας το εικονίδιο του εργαλείου: στην εργαλειοθήκη.

- Πατώντας τη συντόμευση πληκτρολογίου O.

- Πατώντας το πλήκτρο Ctrl, ενώ χρησιμοποιείτε ένα εργαλείο βαφής. Ο διάλογος επιλογέα χρώματος δεν ανοίγει κατά αυτήν τη λειτουργία και το εργαλείο παραμένει αμετάβλητο μετά την απελευθέρωση του πλήκτρου. Παρόλα αυτά μπορείτε να πάρετε πληροφορίες χρησιμοποιώντας το Παράθυρο δείκτη.

#### 5.4.2. Τροποποιητικά πλήκτρα

Ctrl

  Το Ctrl δεν κάνει τίποτα εδώ. Αλλά, κατά τη χρήση εργαλείου βαφής, πατώντας το Ctrl επιτρέπει την επιλογή χρωμάτων χωρίς να πηγαίνετε στο εργαλείο Επιλογέας χρωμάτων.

Shift

  Εάν η επιλογή Χρήση παραθύρου πληροφοριών (Shift) δεν είναι επιλεγμένη, πατώντας το πλήκτρο Shift όταν πατάτε σε ένα εικονοστοιχείο ανοίγει το παράθυρο Πληροφορίες επιλογής χρώματος.

  | Σημείωση
  Οι Πληροφορίες δείκτη σας δίνουν τις ίδιες πληροφορίες μόνιμα. Σημειώστε ότι η προεπιλεγμένη τιμή είναι Συγχωνευμένο δείγμα.

#### 5.4.3. Επιλογές

Σχήμα 14.139. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Μέσος όρος δείγματος

  Ο ολισθητής Ακτίνα ρυθμίζει το μέγεθος της τετράγωνης περιοχής που χρησιμοποιείται για προσδιορισμό του μέσου χρώματος για την τελική επιλογή. Εάν διατηρείτε το κλικ στη στρώση, ο δείκτης ποντικιού δείχνει το μέγεθος του τετραγώνου ή της ακτίνας.

Συγχωνευμένο δείγμα

  Εάν ενεργοποιήσετε αυτήν την επιλογή, η δειγματοληψία δεν υπολογίζεται μόνο από τις τιμές της ενεργής στρώσης, αλλά από όλες τις ορατές στρώσεις.

  Για περισσότερες πληροφορίες, ανατρέξτε στην καταχώρηση γλωσσαρίου.

Επιλογή στόχου (Ctrl)
  Μόνο επιλογή

    Το χρώμα του επιλεγμένου εικονοστοιχείου θα εμφανιστεί σε ένα διάλογο πληροφοριών, αλλά δεν χρησιμοποιείται αλλιώς.

  Ορισμός χρώματος προσκηνίου

    Το χρώμα του προσκηνίου, όπως φαίνεται στην Χρωματική περιοχή της εργαλειοθήκης, θα οριστεί στο χρώμα του εικονοστοιχείου στο οποίο πατάτε.

  Ορισμός χρώματος παρασκηνίου

    Το χρώμα παρασκηνίου, όπως φαίνεται στην Περιοχή χρώματος της εργαλειοθήκης, θα οριστεί στο χρώμα του εικονοστοιχείου στο οποίο πατάτε.

  Προσθήκη στην παλέτα

    Όταν αυτό το πλαίσιο επιλογής σημειωθεί, το επιλεγμένο χρώμα στέλνεται στην ενεργή χρωματική παλέτα. Δείτε Επεξεργαστής παλέτας.

Χρήση παραθύρου πληροφοριών (Shift)

  Εάν αυτή η επιλογή σημειωθεί, το παράθυρο πληροφοριών ανοίγει αυτόματα. Το πλήκτρο Shift επιτρέπει την εναλλαγή αυτής της πιθανότητας προσωρινά.

  Σχήμα 14.140. Παράθυρο πληροφοριών επιλογέα χρώματος

5.3. Κείμενο |  | 5.5. Μέτρηση

Report a bug in GIMP Αναφορά σφάλματος τεκμηρίωσης