### 9.8. Τεχνοτροπία κειμένου

#### 9.8.1. Επισκόπηση

Σχήμα 17.200. Εφαρμογή παραδείγματος για το φίλτρο τεχνοτροπίας κειμένου

Παραδείγματα τεχνοτροπιών κειμένου. Πάνω: κείμενο χωρίς τεχνοτροπία. Δεύτερο: εφαρμόστηκε χρώμα, περίγραμμα και σκιά. Τρίτο: εφαρμόστηκε λοξότμηση και εσωτερική λάμψη. Κάτω: εφαρμόστηκε επικάλυψη εικόνας και εικόνας περιγράμματος.

Αυτό το φίλτρο σας επιτρέπει να συνδυάσετε και να εφαρμόσετε διάφορες τεχνοτροπίες σε μία στρώση, όπως περίγραμμα, σκιά, λοξότμηση, εσωτερική λάμψη και επικάλυψη εικόνας. Αν και αυτό μπορεί να είναι ιδιαίτερα χρήσιμο για κείμενο, λειτουργεί και σε άλλες στρώσεις. Ορισμένες από τις ρυθμίσεις απαιτούν κανάλι άλφα και διαφανείς περιοχές για καλύτερα αποτελέσματα.

Οι ρυθμίσεις αποτελούνται από τρία μέρη. Μπορείτε να επιλέξετε ποιο μέρος θα είναι ορατό, αλλάζοντας το Μέρος του φίλτρου που θα εμφανίζεται.

#### 9.8.2. Ενεργοποίηση του φίλτρου

Αυτό το φίλτρο βρίσκεται στο κύριο μενού στο Φίλτρα → Γενικά → Τεχνοτροπία κειμένου....

#### 9.8.3. Επιλογές

Σχήμα 17.201. Επιλογές φίλτρου «Τεχνοτροπίας κειμένου»

Προεπιλογές, «Τύπος εισόδου», Περικοπή, Επιλογές ανάμειξης, Προεπισκόπηση, Συγχώνευση φίλτρου, Διαίρεση προβολής

  | Σημείωση
  Αυτές οι επιλογές περιγράφονται στο Τμήμα 2, «Κοινά χαρακτηριστικά».

Μέρος του φίλτρου προς εμφάνιση

  Οι ρυθμίσεις αποτελούνται από τρία μέρη. Μπορείτε να αλλάξετε ποιο μέρος είναι ορατό επιλέγοντας από τον αναπτυσσόμενο κατάλογο εδώ. Οι επιλογές είναι Χρώμα, περίγραμμα, σκιά, Λοξότμηση και εσωτερική λάμψη και Μεταφόρτωση εικόνας και λοξότμηση περιγράμματος.

Χρώμα, περίγραμμα και σκιά

  Οι παρακάτω ρυθμίσεις ελέγχουν τις τεχνοτροπίες χρώματος, περιγράμματος και σκιάς.

  Επικάλυψη χρώματος

    Αυτό ορίζει το χρώμα των μη διαφανών περιοχών της στρώσης ή της επιλογής. Η αλλαγή του χρώματος μπορεί να γίνει πατώντας στο πλήκτρο χρώματος ή στον επιλογέα χρώματος.

  Πολιτική χρωμάτων

    Αυτό καθορίζει τον τρόπο εφαρμογής του χρώματος στη στρώση ή την επιλογή. Οι επιλογές είναι:

    Χωρίς χρώμα

      Μην χρησιμοποιείτε το χρώμα που επιλέξατε εδώ.

    Πολλαπλασιασμός

      Πολλαπλασιασμός του χρώματος της επιλογής ή της στρώσης με αυτό του χρώματος των τεχνοτροπιών.

    Συμπαγές χρώμα

      Αντικατάσταση των χρωμάτων της στρώσης ή της επιλογής με το χρώμα των τεχνοτροπιών.

  Ενεργοποίηση περιγράμματος

    Όταν αυτό είναι ενεργοποιημένο, θα δημιουργηθεί ένα περίγραμμα γύρω από τις άκρες των αντικειμένων στην επιλογή ή τη στρώση. Οι ακόλουθες ρυθμίσεις ελέγχουν τις παραμέτρους που χρησιμοποιούνται για τη δημιουργία του περιγράμματος.

  Αδιαφάνεια περιγράμματος

    Η αδιαφάνεια του περιγράμματος ελέγχει πόσο διαφανές θα είναι το περίγραμμα.

  Περίγραμμα Χ, Περίγραμμα Y

    Αυτά ελέγχουν τη θέση από την οποία ξεκινά το περίγραμμα.

    Από προεπιλογή, αυτά σύρονται μαζί. Μπορείτε να πατήσετε στο λουκέτο στα δεξιά των ρυθμιστικών για να τα μετακινήσετε ξεχωριστά (και αντίστροφα).

  Σχήμα αύξησης περιγράμματος

    Το σχήμα που χρησιμοποιείται για την επέκταση του περιγράμματος. Οι επιλογές είναι Τετράγωνο, Κύκλος (προεπιλογή) και Διαμάντι.

  Ακτίνα θόλωσης περιγράμματος

    Αυτό καθορίζει την ποσότητα θόλωσης που θα χρησιμοποιηθεί στο περίγραμμα.

  Ακτίνα αύξησης περιγράμματος

    Αυτό καθορίζει το μέγεθος του περιγράμματος.

  Χρώμα του περιγράμματος

    Αυτό ορίζει το χρώμα του περιγράμματος. Η αλλαγή του χρώματος μπορεί να γίνει πατώντας στο πλήκτρο χρώματος ή στον επιλογέα χρώματος.

  Αδιαφάνεια σκιάς/λάμψης

    Αυτό ελέγχει την ορατότητα και τη διαφάνεια της λάμψης σκιάς γύρω από το περίγραμμα. Όταν οριστεί σε 0,0, δεν υπάρχει σκιώδης λάμψη.

  Σκιά/Λάμψη Χ, Σκιά/Λάμψη Υ

    Αυτά ελέγχουν τη θέση από την οποία ξεκινά το η λάμψη σκιάς.

    Από προεπιλογή, αυτά σύρονται μαζί. Μπορείτε να πατήσετε στο λουκέτο στα δεξιά των ρυθμιστικών για να τα μετακινήσετε ξεχωριστά (και αντίστροφα).

  Χρώμα σκιάς/λάμψης

    Αυτό ορίζει το χρώμα της λάμψης σικάς. Η αλλαγή του χρώματος μπορεί να γίνει πατώντας στο πλήκτρο χρώματος ή στον επιλογέα χρώματος.

  Ακτίνα ανάπτυξης σκιάς/λάμψης

    Η απόσταση για την επέκταση της λάμψης σκιάς πριν από τη θόλωση.

  Ακτίνα θόλωσης σκιάς/λάμψης

    Αυτό καθορίζει την ποσότητα θόλωσης που θα χρησιμοποιηθεί για τη λάμψη σκιάς.

Λοξοτομή και εσωτερική λάμψη

  Σχήμα 17.202. Επιλογές φίλτρου «Λοξοτομή και εσωτερική λάμψη»

  Οι παρακάτω ρυθμίσεις ελέγχουν τις τεχνοτροπίες λοξοτομής και εσωτερικής λάμψης.

  Ενεργοποίηση λοξότμησης

    Όταν είναι ενεργοποιημένη, προστίθεται μια λοξοτομή. Οι παρακάτω ρυθμίσεις καθορίζουν πώς ακριβώς γίνεται η λοξοτομή.

  Κατάσταση ανάμειξης λοξότμησης

    Αυτό επιλέγει τη λειτουργία ανάμειξης που θα χρησιμοποιηθεί για την ανάμειξη της λοξοτομής με τη στρώση ή την επιλογή. Αυτό επηρεάζει τον τρόπο με τον οποίο θα συνδυαστούν τα δύο και, επομένως, το οπτικό αποτέλεσμα.

    Οι επιλογές είναι Πολλαπλασιασμός, Προσθήκη, Έντονο φως, Σκοτείνιασμα και Ξάνοιγμα χρώματος.

  Επιλογή λοξότμησης

    Μπορείτε να επιλέξετε ανάμεσα στους ακόλουθους τύπους λοξοτομής: Λοξοτομή με εξογκώματα (η προεπιλογή) και Λοξοτομή με κλίση άκρων.

    Λοξότμηση εξογκώματος

      Δημιουργεί ένα 3Δ εφέ προσθέτοντας ένα εφέ ανάγλυφου πάνω από μία θόλωση.

    Λοξοτομή 3Δ (Chamfer Bevel)

      Προσομοιώνει τον φωτισμό λοξοτμημένων τρισδιάστατων άκρων. Οι λοξοτμημένες άκρες είναι κεκλιμένες άκρες μεταξύ δύο όψεων ενός αντικειμένου.

  Βάθος λοξοτομής

    Αυτό ελέγχει το βάθος ανάγλυφης χάραξης, δηλαδή πόσο βαθιά και λεπτομερής θα είναι η λοξοτομή.

  Ανύψωση λοξοτομής

    Αυτό ελέγχει τη γωνία ανύψωσης της λοξοτομής.

  Αζιμούθιο λοξοτομής

    Αυτό ελέγχει τη γωνία της πηγής φωτός που φωτίζει και σκιάζει την λοξότμηση.

  Ακτίνα λοξοτομής (μόνο εξόγκωμα)

    Διαθέσιμο μόνο για Λοξότμηση με εξογκώματα. Αυτό καθορίζει το μέγεθος της εξομάλυνσης για το εξόγκωμα.

  Επίπεδα φωτισμού χαμηλής απόδοσης για λοξότμηση, Επίπεδα φωτισμού υψηλής απόδοσης για λοξότμηση

    Αυτά επιτρέπουν τη ρύθμιση των χαμηλών και υψηλών επιπέδων της λοξοτομής, τα οποία ελέγχουν τις σκοτεινές και φωτεινές περιοχές.

  Λειτουργία σκούρας λοξοτομής/αγνόησης εικόνας

    Αυτό δίνει εντολή στη λοξοτομή περιγράμματος να αγνοεί τις λεπτομέρειες της εικόνας, εάν υπάρχει επικάλυψη αρχείου εικόνας από κάτω. Επιτρέπει επίσης την καλύτερη λειτουργία της λοξοτομής περιγράμματος, όταν ο χρήστης επιλέγει πιο σκούρα χρώματα.

    Αυτό το εφέ προορίζεται κυρίως για Λοξότμηση με εξογκώματα και θα είναι σχεδόν απαρατήρητο όταν επιλέγεται η επιλογή Λοξότμηση με κλίση άκρων.

  Ενεργοποίηση εσωτερικής λάμψης

    Όταν είναι ενεργοποιημένη, προστίθεται μια εσωτερική λάμψη. Οι παρακάτω ρυθμίσεις καθορίζουν πώς ακριβώς δημιουργείται η εσωτερική λάμψη.

  Λειτουργία ανάμειξης της εσωτερικής λάμψης

    Αυτό επιλέγει τη λειτουργία ανάμειξης που θα χρησιμοποιηθεί για την ανάμειξη της εσωτερικής λάμψης με τη στρώση ή την επιλογή. Αυτό επηρεάζει τον τρόπο με τον οποίο θα συνδυαστούν τα δύο και, επομένως, το οπτικό αποτέλεσμα.

    Οι επιλογές είναι Κανονική, Επικάλυψη, Οθόνη, Έντονο φως, Ξάνοιγμα χρώματος και Πρόσθεση.

  Ακτίνα θόλωσης εσωτερικής λάμψης

    Αυτό καθορίζει το μέγεθος της θολώσεως.

  Ακτίνα ανάπτυξης της εσωτερικής λάμψης

    Η απόσταση για την επέκταση της εσωτερικής λάμψης πριν από τη θόλωση.

  Αδιαφάνεια της εσωτερικής λάμψης

    Αυτό καθορίζει πόσο διαφανής ή συμπαγής θα είναι η εσωτερική λάμψη.

  Χρώμα εσωτερικής λάμψης

    Το χρώμα που θα χρησιμοποιηθεί για τη λάμψη. Από προεπιλογή επιλέγεται το τρέχον χρώμα προσκηνίου, αλλά μπορεί να αλλάξει χρησιμοποιώντας είτε το πλήκτρο επιλογής χρώματος, είτε τον επιλογέα χρώματος.

  Ατροποποίητη επιδιόρθωση εικονοστοιχείου της εσωτερικής λάμψης

    Η διάμεση θόλωση καλύπτει τα εικονοστοιχεία που δεν επηρεάζονται. Εάν ορίσετε αυτό το ρυθμιστικό πολύ ψηλά, θα μοιάζει με περίγραμμα. Σύρετε το μόνο αρκετά ψηλά για να καλύψετε τις λεπτές διαμορφωμένες γωνίες.

Μεταφόρτωση εικόνας και λοξότμηση περιγράμματος

  Σχήμα 17.203. Επιλογές φίλτρου «Μεταφόρτωση εικόνας και λοξοτομή περιγράμματος»

  Οι παρακάτω ρυθμίσεις ελέγχουν τις τεχνοτροπίες επικάλυψης εικόνας και λοξοτομής περιγράμματος.

  Ενεργοποίηση μεταφόρτωσης εικόνας

    Όταν είναι ενεργοποιημένη, μια εξωτερική εικόνα θα χρησιμοποιηθεί ως επικάλυψη και θα προσαρμόσει τις σχετικές ρυθμίσεις από κάτω.

  Επικάλυψη αρχείου εικόνας

    Αυτό σας επιτρέπει να περιγηθείτε και να επιλέξετε μια εικόνα στον υπολογιστή σας που θα χρησιμοποιηθεί ως επικάλυψη εικόνας. Αυτή θα εμφανίζεται πάνω από τα αδιαφανή μέρη της στρώσης ή της επιλογής.

  Αδιαφάνεια επικάλυψης αρχείου εικόνας

    Αυτή η ρύθμιση σάς επιτρέπει να προσαρμόσετε την αδιαφάνεια της επικάλυψης εικόνας. Μειώνοντας την αδιαφάνεια, θα μπορείτε να δείτε έναν συνδυασμό της επικάλυψης και όσων βρίσκονται από κάτω.

  Κορεσμός

    Αυτό σας επιτρέπει να προσαρμόσετε τον κορεσμό της επικάλυψης εικόνας, ή οτιδήποτε βρίσκεται κάτω από αυτήν, όταν δεν έχει επιλεγεί εικόνα.

  Σχετική φωτεινότητα (Lightness)

    Αυτό σας επιτρέπει να προσαρμόσετε τη σχετική φωτεινότητα (lightness) της επικάλυψης εικόνας, ή οτιδήποτε βρίσκεται από κάτω της, όταν δεν έχει επιλεγεί εικόνα.

  Ενεργοποίηση προηγμένων επιλογών στο περίγραμμα (απαιτεί περίγραμμα)

    Όταν είναι ενεργοποιημένη και η επιλογή Ενεργοποίηση περιγράμματος είναι ενεργοποιημένη, οι παρακάτω ρυθμίσεις μπορούν να χρησιμοποιηθούν για να ορίσετε πρόσθετες επιλογές περιγράμματος.

  Ενεργοποίηση λοξοτομής περιγράμματος (απαιτούνται προηγμένες επιλογές)

    Όταν είναι ενεργοποιημένη και η ρύθμιση προηγμένων επιλογών είναι επίσης ενεργοποιημένη, σας επιτρέπει να ορίσετε το περίγραμμα της λοξοτομής.

  Λειτουργία ανάμειξης με λοξό περίγραμμα

    Αυτό επιλέγει τη λειτουργία ανάμειξης που θα χρησιμοποιηθεί για την ανάμειξη της λοξοτομής με το περίγραμμα. Αυτό επηρεάζει τον τρόπο με τον οποίο θα συνδυαστούν τα δύο και, κατά συνέπεια, το οπτικό αποτέλεσμα.

    Οι επιλογές είναι Πολλαπλασιασμός, Προσθήκη, Έντονο φως, Σκοτείνιασμα και Ξάνοιγμα χρώματος.

  Βάθος λοξοτομής περιγράμματος

    Αυτό ελέγχει το βάθος ανάγλυφης χάραξης, δηλαδή πόσο βαθιά και λεπτομερής θα είναι η λοξοτομή.

  Ανύψωση λοξοτομής περιγράμματος

    Αυτό ελέγχει τη γωνία ανύψωσης της λοξοτομής.

  Αζιμούθιο λοξοτομής περιγράμματος

    Αυτό ελέγχει τη γωνία της πηγής φωτός που φωτίζει και σκιάζει την λοξότμηση.

  Ακτίνα λοξότμησης περιγράμματος

    Αυτό καθορίζει το μέγεθος της αποσκλήρυνσης για το εξόγκωμα.

  Ενεργοποίηση μεταφόρτωσης εικόνας στο περίγραμμα (απαιτούνται προχωρημένες επιλογές)

    Όταν είναι ενεργοποιημένη και η ρύθμιση προηγμένων επιλογών είναι επίσης ενεργοποιημένη, σας επιτρέπει να ορίσετε το περίγραμμα της λοξοτομής.

  Επικάλυψη αρχείου εικόνας περιγράμματος

    Αυτό σας επιτρέπει να αναζητήσετε και να επιλέξετε μια εικόνα στον υπολογιστή σας που θα χρησιμοποιηθεί ως επικάλυψη εικόνας για το περίγραμμα. Αυτή θα εμφανίζεται πάνω από τα αδιαφανή τμήματα του περιγράμματος.

  Αδιαφάνεια εικόνας περιγράμματος

    Αυτή η ρύθμιση σάς επιτρέπει να προσαρμόσετε την αδιαφάνεια της επικάλυψης εικόνας για το περίγραμμα. Μειώνοντας την αδιαφάνεια, θα μπορείτε να δείτε έναν συνδυασμό της επικάλυψης και όσων βρίσκονται από κάτω.

  Επίπεδα φωτισμού χαμηλής εξόδου για λοξό περίγραμμα, Επίπεδα φωτισμού υψηλής απόδοσης για λοξό περίγραμμα

    Αυτά επιτρέπουν τη ρύθμιση των χαμηλών και των υψηλών επιπέδων της λοξοτομής περιγράμματος, τα οποία ελέγχουν τις σκοτεινές και τις φωτεινές περιοχές.

  Λειτουργία σκούρας λοξοτομής/αγνόησης εικόνας περιγράμματος

    Αυτό δίνει εντολή στη λοξοτομή περιγράμματος να αγνοεί τις λεπτομέρειες της εικόνας, εάν υπάρχει επικάλυψη αρχείου εικόνας από κάτω. Επιτρέπει επίσης την καλύτερη λειτουργία της λοξοτομής περιγράμματος, όταν ο χρήστης επιλέγει πιο σκούρα χρώματα.

9.7. Γράφημα GEGL |  | 10. Φίλτρα συνδυασμού

Report a bug in GIMP Αναφορά σφάλματος τεκμηρίωσης