### 6.7. Λάμψη

#### 6.7.1. Επισκόπηση

Σχήμα 17.130. Εφαρμογή παραδείγματος για το φίλτρο λάμψης

Αρχική εικόνα

Εφαρμόστηκε το φίλτρο

Αυτό το φίλτρο προσθέτει λάμψεις στην εικόνα σας. Χρησιμοποιεί τα πιο φωτεινά σημεία που καθορίζονται από το Όριο φωτεινότητας. Είναι δύσκολο να προβλέψετε τη θέση των λάμψεων. Μπορείτε να προσθέσετε λευκές κουκκίδες στην εικόνα σας όπου θέλετε να εμφανίζονται οι λάμψεις.

| Σημείωση
Εάν η εικόνα βρίσκεται σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 6.7.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από από Φίλτρα → Φως και σκιά → Λάμψη….

#### 6.7.3. Επιλογές

Σχήμα 17.131. Επιλογές φίλτρου «λάμψης»

Προεπισκόπηση

  Εάν είναι επιλεγμένο, οι ρυθμίσεις ενημερώνονται διαδραστικά στην περιοχή προεπισκόπησης. Οι γραμμές κύλισης σάς επιτρέπουν να μετακινήσετε την εικόνα, αλλά μπορείτε επίσης να σύρετε την ορατή περιοχή με τη συσκευή κατάδειξης.

Κατώφλι φωτεινότητας

  Όσο υψηλότερο είναι το όριο, τόσο περισσότερες περιοχές θα λάμψουν.

Ένταση αναλαμπής

  Αυτό ρυθμίζει την ένταση της αναλαμπής.

Μήκος κορυφής

  Αυτό καθορίζει το μήκος των ακτίνων. Η μείωση αυτής της τιμής προκαλεί τη μείωση μικρών αιχμών πρώτα.

Σημεία κορυφής

  Ο αριθμός των σημείων εκκίνησης για τις αιχμές. Αυτή η τιμή χρησιμοποιείται τόσο για τον αριθμό των μεγάλων αιχμών όσο και για τον αριθμό των μικρών αιχμών. Όταν αυτή η τιμή είναι περιττή, οι μικρές αιχμές βρίσκονται απέναντι από τις μεγάλες. Όταν είναι ζυγή, οι μεγάλες αιχμές βρίσκονται απέναντι από μια άλλη μεγάλη αιχμή.

Γωνία κορυφής

  Αυτό ορίζει τη γωνία της πρώτης μεγάλης αιχμής. Εάν οριστεί σε -1, η γωνία επιλέγεται τυχαία. Εάν ένα σημείο έχει πολλά εικονοστοιχεία εντός του Κατωφλίου φωτοβολίας (Luminosity), καθένα από αυτά θα δημιουργήσει μια λάμψη. Εάν η γωνία είναι θετική, όλα θα υπερτίθενται. Με -1, κάθε λάμψη θα έχει μια τυχαία περιστροφή με αποτέλεσμα πολλές λεπτές αιχμές.

Πυκνότητα κορυφής

  Αυτή η επιλογή καθορίζει τον αριθμό των λάμψεων στην εικόνα. Δείχνει το ποσοστό όλων των δυνατών λάμψεων που θα διατηρηθούν.

Διαφάνεια

  Όταν αυξάνεται τη διαφάνεια, οι λάμψεις γίνονται πιο διαφανείς και η από κάτω στρώση γίνεται ορατή. Εάν δεν υπάρχει άλλη στρώση, ο κορεσμός λάμψης μειώνεται.

Τυχαία απόχρωση

  Αυτό καθορίζει πόσο θα αλλάζει τυχαία η απόχρωση των λάμψεων.

Τυχαίος κορεσμός

  Αυτό καθορίζει πόσο θα πρέπει να αλλάζει τυχαία ο κορεσμός των λάμψεων.

Πρόσθετες επιλογές
  Διατήρηση φωτεινότητας

    Εάν οριστεί, τα κεντρικά εικονοστοιχεία της λάμψης διατηρούν τη φωτοβολία (luminosity) του πιο φωτεινού εικονοστοιχείου. Αυτό μειώνει τη φωτεινότητα (brightness).

  Αντιστροφή

    Αντί για επιλογή των πολύ φωτεινών εικονοστοιχείων στην εικόνα, η λάμψη θα επιλέξει τα πολύ σκοτεινά, με αποτέλεσμα σκοτεινές λάμψεις.

  Προσθήκη περιγράμματος

    Όταν είναι ενεργοποιημένο, αντί να δημιουργούνται λάμψεις στα πιο φωτεινά εικονοστοιχεία, δημιουργείται ένα περίγραμμα εικόνας που αποτελείται από λάμψεις.

Τύπος χρώματος
  Φυσικό χρώμα, Χρώμα προσκηνίου, Χρώμα παρασκηνίου

    Αυτό επιλέγει το χρώμα που χρησιμοποιείται για τα κεντρικά εικονοστοιχεία των λάμψεων. Αυτό το χρώμα θα προστεθεί σε λειτουργία οθόνης (Πολλαπλασιασμός εάν είναι επιλεγμένο το Αντίστροφο). Το «Φυσικό χρώμα» είναι το χρώμα του εικονοστοιχείου στην εικόνα.

6.6. Εφέ φωτισμού |  | 6.8. Πίπτουσα σκιά

Report a bug in GIMP Αναφορά σφάλματος τεκμηρίωσης