### 4.3. Απόπλεξη

#### 4.3.1. Επισκόπηση

Οι εικόνες που καταγράφονται με κάρτες γραφικών, ειδικά όταν καταγράφεται γρήγορη κίνηση, μπορεί να φαίνονται θολές και με ρίγες, με τα αντικείμενα να είναι χωρισμένα. Αυτό οφείλεται στον τρόπο λειτουργίας των καμερών. Δεν καταγράφουν 25 εικόνες ανά δευτερόλεπτο, αλλά 50, με μισή κάθετη ανάλυση. Υπάρχουν δύο αλληλοσυνδεόμενες εικόνες σε ένα πλαίσιο (καρέ). Η πρώτη γραμμή της πρώτης εικόνας ακολουθείται από την πρώτη γραμμή της δεύτερης εικόνας, ακολουθούμενη από τη δεύτερη γραμμή της πρώτης εικόνας, κ.λπ. Έτσι, εάν έχει υπάρξει μια σημαντική μετακίνηση μεταξύ των δύο εικόνων, τα αντικείμενα θα εμφανίζονται χωρισμένα, μετατοπισμένα, με ρίγες.

Το φίλτρο απόπλεξης διατηρεί μόνο μία από τις δύο εικόνες και αντικαθιστά τις γραμμές που λείπουν με διαβάθμιση μεταξύ της προηγούμενης και επόμενης γραμμής. Η τελική εικόνα ή επιλογή, θα είναι κάπως θολωμένη, αλλά μπορεί να βελτιωθεί με φίλτρα βελτίωσης.

Μπορείτε να βρείτε πλεγμένες εικόνες στο [WKPD-ΑΠΟΠΛΕΞΗ].

#### 4.3.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Βελτίωση → Απόπλεξη….

#### 4.3.3. Επιλογές

Σχήμα 17.39. Επιλογές φίλτρου απόπλεξης

Προεπιλογές, «Τύπος εισόδου», Περικοπή, Επιλογές ανάμειξης, Προεπισκόπηση, Συγχώνευση φίλτρου, Διαίρεση προβολής

  | Σημείωση
  Αυτές οι επιλογές περιγράφονται στο Τμήμα 2, «Κοινά χαρακτηριστικά».

Διατήρηση

  Αυτή η ρύθμιση σάς επιτρέπει να επιλέξετε μεταξύ της Διατήρησης ζυγών πεδίων και της Διατήρησης μονών πεδίων. Καθορίζει ποια εικονοστοιχεία διατηρούνται και ποια αφαιρούνται. Δοκιμάστε και τις δύο επιλογές για να δείτε ποια δίνει τα καλύτερα αποτελέσματα για την εικόνα σας.

Προσανατολισμός

  Αυτή η ρύθμιση σάς επιτρέπει να επιλέξετε μεταξύ της απόπλεξης οριζόντιων ή κάθετων γραμμών.

Μέγεθος μπλοκ

  Αυτή η επιλογή σάς επιτρέπει να ορίσετε το μέγεθος των αποπεπλεγμένων γραμμών ή στηλών.

#### 4.3.4. Παράδειγμα

Σχήμα 17.40. Παράδειγμα απλής εφαρμογής για το φίλτρο απόπλεξης

Κορυφή: εικονοστοιχεία ζυγών γραμμών μετατοπίζονται κατά ένα εικονοστοιχείο στα δεξιά. Πυθμένας: μια γραμμή λείπει. Αυτές οι εικόνες εστιάζονται για εμφάνιση εικονοστοιχείων.

«Διατήρηση ζυγών πεδίων» επιλεγμένο. Επάνω: οι μονές γραμμές έχουν μετατοπιστεί προς τα δεξιά, για να στοιχιστούν με τις ζυγές γραμμές. Κάτω: η κενή γραμμή έχει γεμίσει με κόκκινο.

«Διατήρηση μονών πεδίων» επιλεγμένο. Κορυφή: οι ζυγές γραμμές έχουν μετατοπιστεί στα αριστερά, για στοίχιση τους με τις μονές γραμμές. Κάτω: η κενή γραμμή παραμένει, αλλά ενώνει πάνω και κάτω μέσα από διαβάθμιση.

4.2. Εξομάλυνση |  | 4.4. Υψιπερατό

Report a bug in GIMP Αναφορά σφάλματος τεκμηρίωσης