### 5.27. Εξαγωγή εικόνας ως πίνακας HTML

#### 5.27.1. Επισκόπηση

Σχήμα 15.75. Ο διάλογος εξαγωγής πίνακα HTML

Το παράθυρο διαλόγου εξαγωγής πίνακα html σάς επιτρέπει να εξαγάγετε την εικόνα σας ως αρχείο html, όπου η εικόνα αναπαρίσταται από έναν πίνακα με χρωματιστά τετράγωνα. Ένας παρόμοιος εξαγωγέας είναι το Χρωματιστό κείμενο HTML.

Μπορείτε να εξαγάγετε την εικόνα σας σε αυτήν τη μορφή επιλέγοντας την επέκταση «.htm», ή επιλέγοντας ρητά τον τύπο αρχείου «Πίνακας HTML» στο παράθυρο διαλόγου εξαγωγής.

| Προειδοποίηση
Αυτό δημιουργεί πολύ μεγάλους πίνακες html, ακόμη και για εικόνες μικρότερου μεγέθους. Αυτό μπορεί να επιβραδύνει ή ακόμη και να προκαλέσει σφάλμα στο πρόγραμμα περιήγησής σας.

#### 5.27.2. Επιλογές

Επιλογές σελίδας HTML
  Δημιουργία πλήρους εγγράφου HTML

    Όταν είναι επιλεγμένο, θα δημιουργηθεί ένα πλήρες έγγραφο html, αντί μόνο το html για τον πίνακα.

Επιλογές δημιουργίας πίνακα
  Χρησιμοποιήστε επέκταση κελιών

    Εάν είναι ενεργοποιημένο, τα ορθογώνια τμήματα των ομάδων με το ίδιο χρώμα θα αντικατασταθούν από ένα μεγάλο κελί με ετικέτες html `ROWSPAN` και `COLSPAN` ρυθμισμένες στο σωστό μέγεθος.

  Συμπίεση ετικετών TD

    Εάν ενεργοποιηθεί, δεν θα προστεθεί κενό διάστημα μεταξύ των ετικετών html `TD` και του περιεχομένου του κελιού. Αυτό είναι απαραίτητο μόνο για τον έλεγχο τοποθέτησης σε επίπεδο εικονοστοιχείου.

  Χρήση λεζάντας

    Εάν ενεργοποιηθεί, θα προστεθεί μια λεζάντα πάνω από τον πίνακα.

  Λεζάντα

    Εισαγάγετε εδώ το κείμενο της λεζάντας για τον πίνακα html.

  Περιεχόμενο κελιού

    Εισαγάγετε το κείμενο ή τον χαρακτήρα που θα χρησιμοποιηθεί ως περιεχόμενο κελιού. Η προεπιλογή θα εμφανίζεται ως μια κενή έγχρωμη ομάδα.

Επιλογές πίνακα
  Περίγραμμα

    Το μέγεθος σε εικονοστοιχεία του περιγράμματος του πίνακα.

  Πλάτος, Ύψος

    Ορίστε εδώ τις διαστάσεις κάθε κελιού του πίνακα. Μπορείτε να εισαγάγετε τον αριθμό των εικονοστοιχείων ή ένα ποσοστό.

  Συμπλήρωση κελιού

    Η ποσότητα της συμπλήρωσης κελιών.

  Απόσταση κελιών

    Το μέγεθος της απόστασης μεταξύ των κελιών.

5.26. Εξαγωγή εικόνας ως HEJ2 |  | 5.28. Εξαγωγή εικόνας ως ICNS

Report a bug in GIMP Αναφορά σφάλματος τεκμηρίωσης